Datum: 18. 3. 2024

ZADEVA: POJASNILO 1 K RAZPISNI DOKUMENTACIJI ŠT. **JPE-SOP-64/24 - Dobava plinske merilne in regulacijske opreme po sklopih**

1. **Dne 7. 3. 2024 smo prejeli vprašanje potencialnega ponudnika z naslednjo vsebino:**

»Spoštovani, Vezano na vašo razpisno dokumentacijo v opisu sklopa 1 (Mehovni plinomeri) in sklopa 7(Mehovni plinomeri - ostalo), v točki 2.9.4. Tehnična specifikacija naročnika, v odstavku pod točko ''k'', zahtevate uporabo dveh zobniških parov. Kot veste, je imela stara nemška norma DIN 3374 iz 80-ih let za plinomere tako zahtevo zapisano v dokumentu, ki pa je danes zastarel in ni več v uporabi. Danes je obvezna norma evropska norma EN1359 in evropska MID direktiva, ki take zahteve nima. Direktiva o merilnih instrumentih 2014/32/EU (prej 2004/22/ES) je direktiva Evropske unije, ki je poenotila vidike zakonskega meroslovja v vseh državah članicah EU. Noben od teh dokumentov ne zahteva kalibracije 2 zobnikov, kar je v primeu zapisa, le način za omejevanje konkurence, oz. favoriziranje le določenega proizvajalca, kar pa je prepovedano z evropsko zakonodajo. še več, uporaba kalibracije s tremi zobniki omogogoča možnost še bistveno natančnejše nastavitve plinomera ob predvidenih kalibracijah. V Sloveniji so plinomeri s tremi zobniki v številčnici že dolga leta v uporabi pri različnih distributerjih zemeljskega pllina in do sedaj delujejo vsi brez težav, zato vas pozivamo, da v sklopu 1 in 7 konkretnega razpisa zahtevo spremenite v tekst ''uporaba vsaj 2 zobniških parov''.«

Odgovor naročnika na zgornje vprašanje potencialnega ponudnika:

Naročnik dovoli uporabo mehovnih plinomerov z vsaj dvema zobniškima paroma.

Še vedno pa je en od tehničnih pogojev za izbor na javnem razpisu tudi, da je ime proizvajalca merilne opreme, za 1. sklop: Mehovni plinomeri in 7. sklop: Mehovni plinomeri – ostalo navedeno v naročnikovih internih tehničnih smernicah (Tehnične zahteve za graditev glavnih in priključnih plinovodov ter notranjih plinskih napeljav).

V Tehničnih smernicah so navedeni le proizvajalci, pri katerih smo se lahko seznanili s celotnim sklopom plinomerov (od velikosti G4 do G40) in lahko potrdimo njihovo kakovost in dobro funkcionalnost.

**Naročnik meni, da objavljen odgovor ni razlog za podaljšanje za oddajo ponudbe.**

To pojasnilo postane sestavni del razpisne dokumentacije.

*Pojasnilo je bilo dne, 18. 3. 2024 objavljeno tudi na Portalu javnih naročil.*

Lepo pozdravljeni!

JAVNI HOLDING Ljubljana

Sektor za javna naročila